Die knop in jou keel is heel waarskynlik as gevolg van spierspasma, veroorsaak deur onderliggende angs. 'n Algemene oorsaak sal wees sooibrand met gevolglike spierspasma. Jy het reeds 'n gastroskopie gehad wat hierdie algemene oorsaak uitskakel en die nodules op jou skildklier is klein en ook uitgeskakel as 'n moontlike oorsaak. Daarom stel ek voor dat jy jou dokter vra om angs as die oorsaak te oorweeg en 'n voorskrif vir Cilift (vir die beheer van algemene angs sindroom) te vra.